5 หลักทรัพย์วิ่งเข้าเกณฑ์ Cash Balance เริ่มวันนี้!
ตลท.จับACAP,ACAP-W1 ,SOLAR ,TLUXEและVNTติด Cash Balance เริ่ม 13 ธ.ค.59-20 ม.ค.60 พร้อมขยายช่วงดำเนินการ CBG ตั้งแต่วันที่ 13 ธ.ค.-30 ธ.ค.59
13 ธ.ค. 2559

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท เอเชีย แคปปิตอล กรุ๊ป จำกัด (มหาชน) หรือ ACAP พร้อมด้วยใบสำคัญแสดงสิทธิในการจองซื้อหุ้นสามัญของบริษัท เอเชีย แคปปิตอล กรุ๊ป จำกัด (มหาชน) ครั้งที่ 1 หรือ ACAP-W1 รวมทั้งบริษัท โซลาร์ตรอน จำกัด (มหาชน) หรือ SOLAR และบริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE พร้อมทั้งบริษัท วีนิไทย จำกัด (มหาชน) หรือ VNT โดยให้มีผลตั้งแต่วันที่ 13 ธ.ค.2559 สิ้นสุดวันที่ 20 ม.ค.2560
ขณะที่ขยายช่วงดำเนินการบริษัท คาราบาวกรุ๊ป จำกัด (มหาชน) หรือ CBG โดยให้มีผลตั้งแต่วันที่13 ธ.ค.2559 สิ้นสุดวันที่ 30 ธ.ค.2559